אית'ן פיליפס

אית'ן פיליפס (באנגלית: Ethan Phillips; נולד ב-8 בפברואר 1955) הוא שחקן, מחזאי וסופר אמריקאי. הוא ידוע בעיקר בזכות תפקידיו ב"מסע בין כוכבים: וויאג'ר" כניליקס, וב"בנסון" כפיט דאוני. פיליפס נולד בגרדן סיטי, ניו יורק, ארצות הברית, וגדל במשפחה אירית קתולית, הבן היחידי מתוך שישה אחים ואחיות. אביו וסבו היו הבעלים של מסעדת Frankie and Johnnie’s, מסעדת סטייקים מפורסמת בניו יורק. פיליפס למד באוניברסיטת בוסטון וסיים עם תואר ראשון בספרות אנגלית ותואר שני שני באוניברסיטת קורנל. נכון לשנת 2008, הוא מתגורר בלוס אנג'לס, קליפורניה, עם אשתו פטרישיה קרסוול. השניים נישא ב-10 באוגוסט 2006. פיליפס הוא תרמילאי נלהב וסקסופוניסט טנור מוכשר, הנהנה מצפרות ובוטניקה. אחרי שעזב את קורנל, פיליפס החל את הקריירה המקצועית שלו בהופעות בהצגות שונות בתיאטראות שונים בברודוויי ובאוף ברודוויי, לרבות ב-"The Direct Theatre" (בו זכה בשנת 1977 בפרס לשחקן הטוב ביותר בפסטיבל), "The Wonderhorse Theatre " (בו הופיע בהצגת הבכורה לצידה של אלן גרין במחזה The Nature and Purpose of the Universe מאת כריסטופר דוראנג) וב-"Playwrights Horizons" (בחידוש של "Eccentricities of a Nightingale" - מחזהו של טנסי ויליאמס, שאף סייע להפקה וכתב עבור פיליפס מונולוג חדש). בשנים 1979–1980, פיליפס הופיע גם כמוריס אוטריו בהצגת הבכורה של "Modigliani" מאת דניס מקנטייר שהועלתה בתיאטרון אסטור פלייס. ההצגה הועלתה 208 פעמים. במהלך 15 השנים שלאחר מכן, פיליפס הופיע בהצגות רבות בניו יורק. פרק זה לוקה בחסר. אנא תרמו לוויקיפדיה והשלימו אותו. פיליפס הופיע בלמעלה משלושים סרטי קולנוע, הראשון שבהם: בתפקיד קטן ב-"Ragtime" (בבימויו של מילוש פורמן). סרטים אלו כוללים את "For Richer or Poorer",‏ "Jeffrey",‏ "The Shadow",‏ "!‏Wagons East",‏ "The Man Without a Face",‏ "Green Card",‏ "Lean on Me" (אשר איחד אותו מחדש עם כוכב "בנסון" רוברט גיום),‏ "Critters",‏ "Bloodhounds of Broadway",‏ "Glory" (זוכה פרס אוסקר משנת 1989),‏ "איילנד",‏ "Bad Santa", ו-"The Babysitters". סרטים מאוחרים יותר כוללים את "Shadow Witness",‏ "Audrey", ו"בתוך לואין דיוויס" של האחים כהן. בשנת 1980, פיליפס הצטרף לצוות של הסיטקום "בנסון" (1979-1986), בו גילם את דמותו של פיט דאוני. לפיליפס היו עשרות הופעות אורח בסדרות טלוויזיה רבות וכן בסרטי טלוויזיה, לרבות החיים על פי נד, בונז, Eli Stone, מחשבות פליליות, מספ7ים, Las Vegas, ג'אג, חוק וסדר, משפחה בהפרעה, בוסטון ליגל, קאסל, Rizzoli & Isles, מקום טוב באמצע, The Good Guys ו-המנטליסט. בשנת 1990 הוא החל את הקריירה הפורה שלו בסדרות מסע בין כוכבים, כאשר גילם את דמותו של הפרנגי ד"ר פארק, בסדרה "מסע בין כוכבים: הדור הבא" (בפרק "Ménage à Troi"). פיליפס המשיך לשחק את ניליקס בסדרה "מסע בין כוכבים: וויאג'ר" בשנים 1995–2001, ונשאר עם הסדרה במהלך כל 7 העונות שלה. כמו כן הופיע, כהופעת קמאו, כרב-מלצרים במועדון לילה הולוגרפי בסרט הקולנוע "מסע בין כוכבים: המפגש", בשנת 1996. פיליפס אף הופיע כקפטן פרנגי בסדרה "מסע בין כוכבים: אנטרפרייז". ב-9 בנובמבר 2010, היה לפיליפס תפקיד מרכזי באופרת הסבון של NBC "ימי חיינו", עדים לתאונת פגע-וברח. בשנת 2010, הוא הופיע גם בפרק של הסדרה Rizzoli and Isles של רשת TNT בתפקיד ג'ון ג'יי מורי. ב-17 במאי 2011 הופיע בצעירים חסרי מנוח, בתפקיד משנה, כעורך-דין. מדיה וקבצים בנושא אית'ן פיליפס בוויקישיתוף אית'ן פיליפס, ברשת החברתית Goodreads אית'ן פיליפס, במסד הנתונים הקולנועיים IMDb (באנגלית) אית'ן פיליפס, באתר "אידיבי", מאגר הידע העברי לקולנוע ישראלי ועולמי אית'ן פיליפס, באתר AllMovie (באנגלית) אית'ן פיליפס, באתר Rotten Tomatoes (באנגלית) אית'ן פיליפס, במסד הנתונים הקולנועיים KinoPoisk (ברוסית) אית'ן פיליפס, באתר AllMusic (באנגלית) אית'ן פיליפס, באתר MusicBrainz (באנגלית) אית'ן פיליפס, באתר Discogs (באנגלית) Ethan Phillips באתר Memory Alpha (ויקי מסע בין כוכבים) "Biography for Ethan Phillips". at the Internet Movie Database. נבדק ב-2007-10-21. אית'ן פיליפס, במסד הנתונים הקולנועיים IMDb (באנגלית) Dahmer Vs. Gacy: Whoever Wins ... WTF?!?